Miloš Kopecký

Miloš Kopecký (* 22. august 1922, Praha – † 16. február 1996 Praha) bol popredný český herec.

 Biografia 
Bol jedináčik, jeho otec bol kožušník, mama bola modelka a vyučená klobučníčka. Bola Židovka a zahynula v koncentračnom tábore, čo by sa možno nestalo, keby sa s ňou manžel nerozviedol. Tento fakt Kopeckého významne  poznamenal a pravdepodobne prispel i k neskorším psychickým ťažkostiam. Sám sa v roku 1944 dostal na sedem mesiacov do koncentračného tábora. Po oslobodení sa zamestnal v divadle.

Najväčšmi sa preslávil ako doktor Štrosmajer v Dietlovom seriáli Nemocnice na kraji města, táto postava mu priniesla popularitu i v zahraničí. Úspešne sa uplatňoval aj ako negatívna postava v komédiách. Divadlo mu prirástlo k srdcu už za prvej republiky, po okupácii prešiel štúdiom Národného divadla, Divadlom E. F. Buriana (1951 – 1954), divadlom ABC (1954 – 1960), hudobným divadlom na Karlíne (1963 – 1965)  a od roku 1965 až do konca kariéry bol členom činohry Divadla na Vinohradoch. Za jeho dielo mu bol v roku 1979 udelený titul Zaslúžilý umelec a v roku 1985 titul Národný umelec.

Bol niekoľkokrát ženatý (manželstvo s herečkou Stellou Zázvorkovou vydržalo rok, mali spolu dcéru, ktorá si v mladom veku vzala život).

Bol členom KSČ. Začiatkom osemdesiatych rokov moderoval protiemigrantský a prorežimný seriál Československej televízie Krok do neznáma. V roku 1977 podpísal Antichartu.

Trpel mániodepresívnou psychózou, pre ktorú bol niekoľkokrát hospitalizovaný na psychiatrii.

 Filmografia 
 1951 Císařův pekař - Pekařův císař
 1952 Pyšná princezna
 1954 Cirkus bude!
 1954 Nejlepší člověk
 1954 Stříbrný vítr
 1955 Byl jednou jeden král
 1955 Jan Žižka
 1955 Psohlavci
 1956 Dobrý voják Švejk (postava feldkuráta Katza)
 1957 Poslušně hlásím 
 1957 Dědeček automobil
 1958 Hvězda jede na jih
 1958 O věcech nadpřirozených
 1961 Muž z prvního století
 1962 Baron Prášil
 1962 Kočár nejsvětější svátosti (televízny film)
 1963 Král Králů
 1964 Limonádový Joe aneb Koňská opera
 1965 Bílá paní
 1967 Přísně tajné premiéry
 1969 Já, truchlivý bůh
 1969 Slasti Otce vlasti (český kráľ Ján Luxemburský)
 1969 Trapasy (televizní film)
 1970 Svatby pana Voka (pan Vok z Rožmberka)
 1970 Zabil jsem Einsteina, pánové!
 1970 Pane, vy jste vdova!
 1971 Alfons Karásek v lázních (televízny film)
 1971 Hry lásky šálivé
 1971 Slaměný klobouk
 1971 Vražda v hotelu Excelsior
 1971 Sedm žen Alfonse Karáska (televízny film)
 1972 Lakomec (televízny záznam divadelného predstavenia)
 1973 Noc na Karlštejně
 1974 Ako utopiť dr. Mráčka alebo Koniec vodníkov v Čechách
 1976 To byla svatba, strýčku!
 1976 Zítra to roztočíme, drahoušku…!
 1977 Nemocnice na kraji města (televízny seriál)
 1977 Adéla ještě nevečeřela
 1979 Božská Ema
 1979 Causa králík
 1979 Já už budu hodný, dědečku!
 1981 Křtiny
 1981 Tajemství hradu v Karpatech
 1982 Srdečný pozdrav ze zeměkoule
 1983 Anděl s ďáblem v těle
 1983 Tři veteráni
 1984 Bambinot (televízny seriál)
 1984 Prodloužený čas
 1985 Čarovné dědictví
 1986 Zkrocení zlého muže
 1987 Poslední leč Alfonse Karáska (televízny film)
 1988 Anděl svádí ďábla
 1989 Utopím si ho sám (televízny film)
 1993 Uctivá poklona, pane Kohn
 1994 Andělské oči

 Literatúra 
 KOPECKÁ, Jana: Můj život s Mildou. Praha : Malý princ, 2013. 259 s. ISBN 978-80-87754-12-2
 KOPECKÝ, Miloš [Pavel Kovář, ed.]: Já. Praha : Eminent, 1996. 346 s. ISBN 80-85876-29-9
 KOPECKÝ, Miloš: Dopis Evě. Vysoké Mýto : Sumbalon, 2014. 92 s. ISBN 978-80-905303-6-2

 Iné projekty 

 Externé odkazy 


 Miloš Kopecký  v databáze České filmové nebe 

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí televízni moderátori
Kategória:Divadelní herci židovského pôvodu
Kategória:Filmoví herci židovského pôvodu
Kategória:Televízni herci židovského pôvodu
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Väzni nacistických koncentračných táborov
Kategória:Osobnosti z Prahy
Kategória:České osobnosti židovského pôvodu